cyanic-selkie/wikianc huggingface dataset:
Источен Мидлендс
Познати личности
Исак Њутн, роден во Грантам во 1642 година, познат по Њутновите закони за движење и Њутновиот закон за гравитација.
Хенри Кевендиш, поврзан со Дербишир, го открил водородот во 1766 година (иако името на елементот потекнува од Антоан Лавоазие), а Кевендиш бил првиот кој ја проценил точната маса на Земјата во 1798 година во неговиот експеримент на Кевендиш. Херберт Спенсер го измислил терминот „преживување на најсилните “ во 1864 година, порано силно поврзуван со социјалниот дарвинизам.
Фудбал
Нотс Каунти ФК е најстариот професионален фудбалски клуб во светот. Сем Велер Видосон донел влошки за потколениците во 1874 година. Првиот судиски свиреж бил во Нотингем во 1872 година.
Во Источен Мидлендс има неколку професионални и полупрофесионални фудбалски клубови.
Лоренцова сила
Лоренцова сила — комбинација на електрични и магнетни сили на точкест полнеж предизвикани од електромагнетните полиња. Ако честичка со полнеж q се движи со брзина v во присуство на електрично поле E и магнетно поле B, при што на исттот ќе делува сила:
(во SI единици). Различните записи на оваа основна формула ги опишуваат магнетните сили на жицата преносител на електричната струја (понекогаш наречена Лапласова струја), електромоторната сила во жичена намотка која се движи низ магнетно поле (опфатено со Фарадеевиот закон за индукција), и силата на наелектризирана честичка, која можно е да се движи со брзина блиска до брзината на светлината (релативистички овлик на Лоренцовата сила).
Лоренцовата сила за првпат е математички изведена од страна на Оливер Хевисајд во 1889 година, иако некои историчари тврдат дека истата се споменува во трудовите на Џејмс Кларк Максвел. Хендрик Лоренц ја извел неколку години по Хевисајд.
Наелектризирана честичка
Силата F дејствува на електричен полнеж q со моментална брзина v, под дејство на надворешно електрично поле E и магнетно поле B, се определува со:
каде × е векторски производ. Сите задебелени ознаки се вектори. Подетално запишано:
каде r е полупречник-векторот на наелектризираната честичка, t е времето, а точката одозгора е временскиот извод.
Позитивно наелкетризирана честичка ќе биде забрзана во истата линиска насока на E полето, но ќе скршне нормално на векторот на брзината v и B полето во согласност со правилото на десната рака (подетално, ако палецот на десната рака ја покажува брзината v а показалецот магнетното поле B, тогаш средниот прст ја покажува силата F).
Поимот qE се нарекува електрична сила, додека пак поимот qv × B се нарекува магнетна сила. Според некои дефиниции, поимот „Лоренцова сила“ се однесува специјално на формулата на магнетната сила, со вкупната електромагнетна сила (вклуќувајќи ја електричната сила) со некои други имиња. Во оваа статија нема да се следи оваа номенклатура: во текстот кој следи поимот „Лоренцова сила“ ќе се однесува само на изразот на вкупната сила.
Компонентата на магнатната сила од Лоренцовата сила се прикажува како силата која дејствува на жицата носител на струјата во магнетното поле. Наречена и Лапласова сила.
Непрекинета распределба на полнежот
каде f е густината на силата (сила на единица волумен) и ρ кое е густината на полнежот (полнеж на единица волумен). Понатаму, густината на полнежот е еднаква со движењњето на полнежот во континуумот е:
па во продолжение аналогот на равенката
Вкупната сила е зафатнински интеграл кој го опфаќа распределениот полнеж:
Со отстранување на ρ и J, користејќи ги Максвеловите равенки, и со употреба на теоремите за векторско сметање, овој облик на равенката може да се искористи за добивање на Максвеловиот тензор σ, пото ова може да се искомбинира со Поинтинговиот вектор S за да се добие електромагнетниот тензор T кој се користи во општата релативност.
Со други зборови σ и S, друг начин да се запише Лоренцовата сила (на единица волумен) е:
каде c е брзината на светлината и ∇· ја означува дивергенцијата на тензорското поле. Наместо количеството на полнеж и неговата брзина во електричните и магнетните полиња, оваа равенка се поврзува со енергетскиот флукс (текот на енергија во единица време во единица растојание) во полињата во кои дејствува силата при распределбата на полнежот. Погледајте Коваријантен запис на класичниот електромагнетизам за повеќе детали.
Историја
Раните обиди за квантитативно опишување на електромагнетната сила биле спроведени во средината на век. Било предложено од страна на Јохан Тобијас Мејер и други во 1760 година дека силата на магнетните полови, и електрично наелектризираните објекти, во 1762 година Хенри Кевендиш, забележал дека тие се покоруваат на обратно-квадратниот закон. Сепак, и во двата случаи експерименталниот доказ бил нецелосен ниту пак давал одреден заклучок. Сè до 1784 година ситуацијата не се променила, во таа година Шарл Огистен де Кулон, користејќи усучно нишало, успеал да покаже дека ова било вистина. Наскоро по ова откритие во 1820 година Ханс Кристијан Ерстед покажал дека на магнетната игла влијае волтаичната струја, Андре-Мари Ампер вомистата година успеал да осмисли преку ексоериментирањето формула за аголната зависност од двете компоненти на електромагнетната сила. Во сите овие записи, силата отсекогаш била определена од условите на својствата на телата и растојанието меѓу истите, отколку од силината на електричното и магнетното поле.
Томсон го извел точниот облик на формулата, но, порсди некој помали грешки во пресметките и нецелосниот опис на придвижната струја, вклучил неточен големински фактор од половина пред самата формула. Токму Оливер Хевисајд, кој го има измислено современото векторско запишување и го применил кај Максвеловите равенки за полето, па така во 1885 година и 1889 година ги исправил грешките во томсоновото изведување и дошол до точниот запис на на магнетната сила која дејствува на наелектризирано тело во движење. Конечно, во 1892 година, Хендрик Лоренц го извел современиот облик на формулата за електромагнетната сила која ги вклучувалча и придонесите на вкупната сила на електричното и магнетното поле. Лоренц започнал да го напушта максвеловите описи на етерот и условите кои владеат во истиот. Наместо тоа, Лоренц направил разлика меѓу материјата и етерот и сакал да ги искористи Максвеловите равенки на микроскопско ниво. Користејќи ја Хевисајдовата верзија на Максвеловите равенки за стационарен етер и употребувајќи ја Лангражовата механика (Погледајте подолу), Лоренц го добил точниот и целосниот облик на законот за силата кој денес го носи неговото име.
Траекториите на честичките под дејство на Лоренцовата сила
Во многу случаи со практична примена, движењето на магнетното поле на електрично наелектризираната честичка (како што е електронот или јонот во плазмата) може да се разгледува како суперпозиција на релативно брзо кружно движење околу точка наречена водечки центар и релативно спорото придвижување на оваа точка. Брзината на придвижувањето може да биде различна за различни видови во зависност од нивната наелектризираност, маса или температура што најверојатно доведува до создавање на електрични струи или хемиски раздвојувања.
Значењето на Лоренцовата сила
Додека современите Максвелови равенки опишуваат како електрично наелектризираните честички и струи или пак подвижните наелектризирани честички создаваат електрични и магнетни полиња, Лоренцовиот закон за силата ја дооформува оваа слика преку опишување на силата која влијае на подвижен точкест полнеж q во присуство на електромагнетни полиња. Лоренцовиот закон за силата го опишува ефектот на E и B на точкест полнеж, но овие електромагнетни сили не ја оформуваат целата слика. Наелектризираните честички можно е да се свзани со други сили, особено гравитационата или пак јадрената сила. Па оттука се заклучува дека Максвеловите равенки, не можат да бидат независни од останатите физички закони, туку станува збор за поврзаност преку полнежот и густините на струите. Реакцијата на точкестиот полнеж на Лоренцовиот закон е еден вид на создавање E и B полиња од страна на струите додека пак создавањето со помош на полнежите е другиот вид на создавање на полињата.
Во материјалите Лоренцовата сила е несоодветна за опишување на однесувањето на наелектризираните честички, како во принцип така и во пресметувањето. Наелектризираните честички во материјалната средина заедно реагираат на E и B полиња и создавањето на овие полиња. Сложените преносни равенки мора да бидат решени за да се определи временското и порсторното дејство на полнежите, на пример, Болцмановата равенка или пак Фокер-Планковата равенка како и Навје-Стоксовите равенки. На пример, Погледајте магнетохидродинамика, динамика на течности, електрохидродинамика, суперпроводливост, ѕвезден развој. Посотои физички апарат за справување со овие проблеми. Погледајте ги на пример, Грин-Кубовите формули и Гриновата функција.
Лоренцовиот закон за силата определен преку E и B
Во многу учебници во кои се разгледува класичниот електромагнетизам, Лоренцовиот закон за силата се користи како дефиниција на електричното и магнетното полев E и B. Поточно, Лоренцовата сила се разгледува на начин кој ја следи следнава искуствена изјава:
Ова е точно, во бројните опити кои дури покажале дека истото важи и за честички кои се приближуваар до брзината на светлината (станува збор за, големина на v = |v| = c). Па така двете векторски полиња E и B се дефинирани низ просторот и времето, и истите се наречени „електрично поле“ и „магнетно поле“. Се забележува дека полињата се дефинирани во времето и просторот во однос на силата која би ја попримил тестирачки полнеж без зависност дали е присутен полнеж на кого би дејствувале силите.
Се забележува дека и кај дефиницијата на E и B, Лоренцовата сила е само дефиниција на начелото бидејќи вистинската честичка (наспроти хипотетичкиот „тестирачки полнеж“ на бесконо малата маса на полнежот) ќе создаде сопствено конечно E и B поле, кои пак ќе ја изменат електромагнетната сила која ја чувствуваат. Во продолжение, доколку полнежот забрзува, како да е присилен да се движи по закривена патека од надворешно дејство, тоа емитува зрачење кое предизвикува iнарушување на сопственото движење. Погледајте на пример закочно зрачење и синхотронска светлина. Овие ефекти се случуваат преку директен ефект (наречен зрачна реактивна сила) и индиректно (преку влијание на движењето на блискиот полнежи и струи). Дополнително, вкупната сила мора да ја вклучува гравитацијата, електрослабото заемодејство, и други сили покрај електромагнетната сила.
Сила во струјо-преносна жица
Кога жицата која пренесува електрична струја е сместена во магнетно поле, секој од полнежите во движење, кои ја сочинуваат струјата, се под дејство на Лоренцовата сила, и заедно тие можат се создадат макроскопска сила во жицата (понекогаш наречена Лапласова сила. Со комбинирање на Лоренцовиот закон за силата од погоре со дефинирањето на електричната струја, се добива следната равенка, во случајот на права, неподвижна жица:
каде ℓ е вектор чија големина е должината на жицата, и чија насока е по должината на жицата, подредена со насоката на текот на електричната струја I.
Доколку жицата не е права туку е закривена, силата која дејствува на истата може да се пресмета со применување на формулата за секое бесконечно мало делче на жицата dℓ, па со собирањето на сите овие сили преку интегрирање. Вообичаено, вкупната сила на неподвижна, крута жица која пренесува постојана струја I е
Ова е вкупната сила. Во продолжение, тука сепак ќе постои момент на сила, како и други ефекти доколку жицата не е крута.
ЕМС
Магнетната сила (q v × B) компонента на Лоренцовата сила е одговорна за подвижната електромоторна сила (или подвижната ЕМС), појавата која е основата на многуте електрични генератори. Кога проводник се движи низ магнетно поле, магнетната сила се обидува да ги истурка електроните низ жицата, и ова ја создава ЕМС. Поимот „подвижната ЕМС“ е применета кај оваа појава, бидејќи ЕМС настанува под дејство на движењето на жицата.
Лоренцовата сила и Фарадеевиот закон за индукција
Имајќи намотка на жица во магнетно поле, Фарадеевиот закон за индукција гласи дека индуцираната електромоторна сила (ЕМС) во жицата изнесува:
каде
е магнетниот флукс низ намотката, B е магнетното поле, Σ(t) е површината образована од затворената контура ∂Σ(t), при време t, dA е бесконечно малиот векторски елемент на Σ(t) (величината е површината на бесконечномалиот дел од површината, насоката е нормална на тој дел од површината).
Знакот на ЕМС е определен од Ленцовиот закон. Се зема предвид дека ова важи не само за неподвижна жица — туку и за подвижна жица.
Од Фарадеевиот закон за индукција (важи за подвижна жица, на пример во моторите) и Максвеловите равенки, може да се изведе Лоренцовата сила. Важи и обратното, Лоренцовата сила и Максвеловите равенки можат да се употребат за иведување на Фарадеевиот закон.
Нека Σ(t) е подвижната жица, движејќи се без вртење и со постојана брзина v и Σ(t) е внатрешната површина на жицата. ЕМС околу затворена контура ∂Σ(t) е определена со:
Патем: dℓ и dA имаат променлив знак, за да се определи точниот знак, се користи правилото на десната рака, како што е објаснето во статијата за Келвин-Стоксовата теорема.
Горниот резултат може да се спореди со верзијата на Фарадеевиот закон за индукција кој се појавува во современите Максвелови равенки, кои во статијата се наречени Максвел-Фарадеева равенка:
Максвел-Фарадеевата равенка може да биде запишана и во интегрален облик користејќи ја Келвин-Стоксовата теорема:.
Па така се добива, Максвел-Фарадеевата равенка:
и Фарадеевиот закон,
Двете се еквивалентни доколку станува збор за неподвижна жица. Употребувајќи го Лајбницовото интегрално правило и дека div B = 0, се добива,
и кортистејќи ја Максвел-Фарадеевата равенка,
бидејќи ова важи за која и да е местоположба на жицата важи,
Фарадеевиот закон за индукција важи без разлика дали намотката на жицата е крута и неподвижна, или е во движење и притоа се деформира, и важи без разлика дали магнетното поле е постојано или пак се менува со текот на времето. Сепак, постојат случаи каде Фарадеевиот заккон е несоодветен или пак тежок за употреба, па потребно е да се искорити Лоренцовиот закон за силата. Погледајте неприменливост на Фарадеевиот закон.
Доколку магнетното поле е сврзано со времето и проводната намотка се движи низ полето, магнетниот флукс ΦB кој е поврзан со намотката може да се промени на неколку начини. На пример, ако B - полето се менува со местоположбата, и ако намотката се движи кон местоположба со друго B- поле, ΦB се менува. Со други зборови, доколку намотката ја смени насоката во однос на B - поле, B • dA диференцијалниот елеменент ќе се промени поради различниот агол меѓу B и dA, со што се менува и ΦB. Како трет пример, Ако дел од колото се протне низа истородно, временски независно B- поле, и другиот дел од колото е неподвижен, флуксот кој го поврзува целото коло може да се промени поради промената на релативната местоположба на колото со текот на времето (површината ∂Σ(t) е временски зависна). Во сите три случаи, Фарадеевиот закон за индукција ја предвидува ЕМС создадена од промената на ΦB.
Се забележува дека Максвел-Фарадееват равенка тврди дека електричното поле E не се запазува кога амгнетното поле B се менува со текот на времето, и не може да се изрази како градиентот на скаларното поле, и не е под дејство на градиентната теорема бидејќи сопствениот ротор не е нула.Погледајте.
Лоренцовата сила изразена преку потенцијалите
E и B полињата можат да се заменат со магнетниот векторски потенцијал A и (скаларниот) електростатички потенцијал ϕ од
каде ∇ е симбол за градиент, ∇• е дивергенција, ∇ × е ротор.
Па силата станува
и користејќи го идентитетот за тројниот произод се упростува на
користејќи го изводот на сложената функција, вкупниот извод од A е:
па така горниот израз може да се презапише на следниот начин;
која пак може да биде запишана со пригодниот Ојлер-Лангранжов облик
Лоренцовата сила и аналитичката механика
Лагранжијанот за наелектризирана честичка со маса m и полнеж q во електромагнетно поле еквивелаентно ка опишува динамиката на честичката во зависност од нејзината енергија, отколку од силата која дејствува на истата. Класичниот израз е даден со:
каде A и ϕ се потенцијалните полиња од погоре. Користејќи Ланранжови равенки, може да се добие равенката за Лоренцоватѕа сила.
!Изведување на Лоренцовата сила од класичниот Лагранжијан (SI единици)
Вкупната потенцијална енергија тогаш е:
а кинетичката енергија е:
па оттука Лангражијанот:
Лангранжовите равенки се
(исто и за y и z). По пресметуивањето на парцијалните изводи:
изедначувајќи и упростувајќи се добива:
слично и за насоките y и z. Па оттука равенката за силата е:
Потенцијалната енергија зависи од брзината на честичката, па честичката е зависна од брзината, па следи дека истата не е запазувачка.
Релативистичкиот Лангранжијан е
Дејството е релативстичката лачна должина на патеката на честичката во време-просторот, минус придонесот на потенцијалната енергија, плус дополнителен придонес кој е квантно механички дополнителна фаза која наелектризираната честичка ја стекнува кога се движи надолж векторскиот потенцијал.
!Изведување на Лоренцовата сила од релативистичкиот Лангранжијан (SI единици) Равенките на честичката во движење се изведени со доведување во крајност на дејството (Погледајте матрично сметање):
се исти како и Хамилтоновите равенки за движење:
двете се еквивалентни на неканонските облици:
Равенка (cgs единици)
Горе споменатата равенка е за SI единици кои најчесто се користат меѓу експерименталистите, техничарите и инженерите. Во cgs-Гаусови единици, кои поретко се користат меѓу теоретските физичари, се добива
каде c е брзината на светлината. Иако ова равенка изгледа малку поинаку, целосно е еквивалентна, бидејќи важат следниве релации:
каде ε0 е електричната константа и μ0 е магнетната константа. Во практиката, подзаписот „cgs“ и „SI“ се секогаш изоставени, користениот систем на единици треба самостојно да се процени од самиот запис.
Тензор на полето
Користејќи го метричкиот запис (-1, 1, 1, 1), Лоренцовата сила за полнежот q може да се запише во коваријантен облик:
τ е сопственото време на честичката, Fαβ е коваријантниот електромагнетен тензор
и U е коваријантната 4-брзината на честичката, определена со:
во која
е Лоренцовиот фактор.
Полињата се трансформираат во рамка која се движи со постојана релативна брзина:
каде Λμα е тензорот на Лоренцовата преобразба.
Транслација во векторски запис
Компонентата α = 1 (x- компонентата) на силата е
Заменувајќи ги компонентите на коваријантниот електромагнетен тензор F дава
Користејќи ги компонентите на коваријантната четири-брзина се добива
и бидејќи изводите во временските координати dt и сопственото време dτ се поврзани со Лоренцовиот фактор,
Временско-просторно алгебарски облик на Лоренцовата сила
Електричното и магнетното поле се зависни од брзината на набљудувачот, па релативистичкиот облик на Лоренцовиот закон за силата може најдобро да образло9жи почнувајќи од координатно независен израз за електромагнетните и магнетните полиња, \mathcal{F}, и произволната временска насока, \gamma_0, каде
и
\mathcal F е време-просторниот бивектор (насочен површински отсечок, како што векторот е насочен дел од правата), кој има шест степени на слобода кој соодејствуваат на изблици (вртежи во време-просторните рамнини) и вртежи. Точкестиот производ со векторот \gamma_0 извлекува вектор од транслациониот дел, додека пак клинестиот производ создава тривектор које двојник на векторто кој е вообичаениот вектор на магнетното поле. Релативистичката брзина се менува со временската местоположба на векторот v=\dot x, каде
и брзината е
Соодветниот облик на Лоренцовиот закон за силата е едноставно
Се забележува дека редоследот е важен меѓу бивекторот и векторот на точкестиот прроизвод е антисиметричен. Од временско-просторното раздвојување може да се добие брзината, и полињата од погоре го даваат вообичаениот израз.
Примена
Лоренцовата сила се јавува кај многу апарати, вклучувајќи ги и:
Појавувајќи се како Лапласова сила на електричната струја во проводникот, оваа сила се случува во многум апарати како што се:
Џузепе Верди
Во 1834 год. се враќа во Бусето бидејќи има обврски кон филхармониското друштво, но во 1838 конечно се сели во Милано. Тука веќе следната година со голем успех во миланската Скала се изведува неговата прва опера Оберто. Во периодот 1851 – 1853. Вердиевото творештво доживува блескави моменти. Имено, тогаш ги создава неговите три популарни дела Риголето, Трубадур и Травијата. Во тие значајни оперски остварувања се гледа големо богатство на мелодија и способност за музичка карактеризација, како и смисол за мелодрамски заплет. Вердиевиот преоден творечки период го претставува величествената опера Аида создадена 1871, која со својата мелодиска убавина, богатиот спектакл и драмскиот заплет е многу позрела од неговите први опери. Круна на Вердиевото творештво претставуваат неговите последни опери Отело(1887) и Фалстаф (1893). Овие дела поседуваат силна драмска нишка, а оркестарот добива поистакнато место во толкувањето на сценското дејство.
Верди умрел на 27 јануари 1901 година во Милано. Неговото значење лежи во тоа што италијанската опера ја издигнал на највисоко ниво на нејзиниот дотогашен развој. Поседувал извонредно богата мелодиска инвенција и смисол за полифоно изразување. Прв воведува во операта богата оркестрација и силна драматика, а поседува и истенчен смисол за поезија, претворајќи ја операта во музичка драма.
Магдалена Алексовска
Магдалена Алексовска (родена на 24 јануари 2002 во Скопје) — македонска поп-пејачка. Заедно со Ивана Петковска, Магдалена ја претставувала Македонија на Детската Евровизија 2015 во Софија, Бугарија, со песната „Плетенка“ и се пласирала на седумнаесеттото место во конкуренција со 26 поени.
Таа била ученик во ДМБУЦ Илија Николовски Луј. Магдалена била член на хорот на детскиот фестивал Златно славејче од 2009 до 2014 година. Таа свири на флејта и ја снимила нејзината прва песна „Ученик“ во 2010 година. Таа настапила на неколку меѓународни детски фестивали (вклучувајќи ги Истанбул и Белград), како и домашни и меѓународни натпревари (вклучувајќи ги Струга и Прилеп). Најзначаен настап на Магдалена бил на меѓународниот детски фестивал „Славјански базар 2013“ во Витебск, Белорусија.
NGC 2815
NGC 2815 — спирална галаксија во соѕвездието Водна Змија, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 2815 се споменува и како ESO 497-32, MCG -4-22-6, UGCA 156, AM 0914-232, IRAS 09140-2325.
Откривање
Објектот е откриен на 20 ноември 1784 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Други поделби
Проучување на NGC 2815 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 26157. Во рамките на атласот на длабокото небо, Уранометрија 2000.00, објектот припаѓа на групата означена со бројот 44; додека во Каталогот на основни ѕвезди (GSC) е групиран под бројот 6587. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1529.
Во Селото (Полчиште)
Во Селото — археолошко наоѓалиште во прилепското село Полчиште. Наоѓалиштето претставува викус со храм и некропола од раноантичкото време.
Бландијана
Бландијана (Blandiana, Stumpach) е Општина, која се наоѓа во округот Алба, Романија и во која живеат 1.187 жители.
Сауропосејдон
Сауропосејдон  (Sauroposeidon) -  фосилите биле пронајдени во карпи кои датираат од приближно крајот на раната креда (аптијско-ран албијан), време кога разновидноста на сауроподи во Северна Америка значително се намалила. Тоа билпоследниот познат северноамерикански сауропод пред отсуството на групата на континентот од околу 40 милиони години, што заврши со појавата на Аламосаурус за време на Мастришкиот. ..
Опис и име
Сауропосејдон, билевклучуваат најголеми копнени животни на сите времиња. Тие најпрво се појавиле во раната јура и набргу се раширија низ целиот свет. Во времето на доцната Јура, во Северна Америка и во Африка доминирале диплодоцидите и брахиосауридите, а до крајот на доцната крема, титаносауридите биле широко распространети (иако само на јужната полутопка). Помеѓу овие периоди, во раната креда, фосилните записи се ретки. Неколку примероци се пронајдени во Северна Америка од тоа време и оние примероци што постојат често се фрагментарни или претставуваат помлади животни од  нивниот вид. Повеќето од преживеаните сауроподи во тоа време, исто така, се намалувале во големина на само 15 m во должина, а можеби и на 10-15 тони, што го правело супер-џинови. .
Наоди од фосили и детерминизација
Проценките за големината на Сауропосејдон се засноваат на споредба помеѓу четирите пршлени на Сауропосејдон и пршлени на примерокот HM SII од жирафатитан бранкај, сместен во Берлинскиот музеј за природна историја. HM SII е најкомплетниот познат брахиосаур, иако бидејќи е составен од парчиња од различни примероци, неговите пропорции можеби не се точни. Споредбите со другите роднини на Сауропосејдон се тешки поради ограничените остатоци. Должината на вратот на Сауропосејдон се проценува на 11,25–12 м во споредба со должината на вратот од 9 метри за Хирафатитан HM SII. Ова се заснова на претпоставката дека остатокот од вратот имал исти пропорции како Giraffatitan.
Сауропосејдон веројатно можел да ја подигне главата 17–18 м над земјата, што е високо како шесткатница. За споредба, Giraffatitan веројатно можел да ја крене главата 13,5 м.
Висината на рамената на Сауропосејдон е проценета на 6–7 m (20-23 стапки) заснована врз толкување на животното како брахиосаурид. Проценките за нејзината вкупна можна должина се движеа од 27 м до 34 м.
Грчка салата
Грчката салата е направена од парчиња патлиџан, краставица, исецкан лук, фета сирење, и маслинки (најчесто каламата маслинки), обично зачинети со сол и оригано, и прелиена со маслиново масло. Може да се користат и парчиња зелени пиперки.
Терминот „грчка салата" исто така се користи во Северна Америка, Австралија, Јужна Африка и Велика Британија, а се однесува на зелена салата со грчки состојки, прелиена со масло и оцет. Во овие земји, вистинската грчка салата е наречена со грчкиот термин horiatiki или изразот како „селска салата", за да се избегне забуна. Зелена салата, домат, фета, и маслинки со стандардни елементи е американски стил на грчка салата, но може да се користат и краставци, лути пиперки, пиперки, лук, и сардини.
Сауропосејдон
Класификација
Сауропосејдон живеел на брегот на Мексиканскиот Залив, кој минуваше низ Оклахома во тоа време, во огромна река делта слична на делта Мисисипи денес. Оваа палео-околина, која е зачувана во формацијата Анлерс, исто така се протега од југозападниот дел на Арканзас преку југоисточна Оклахома и североисточно од Тексас. Оваа геолошка формација не е датирана радиометрично. Научниците користеле биостратиграфски податоци и фактот дека тие делат неколку исти родови со групата Тринити во Тексас, за да претпостават дека оваа формација е поставена за време на фазата на Албијан од раниот период на Креда, приближно 110 мија.
Грчка салата
Во минатиот век разни видови на салати се нарекувале грчка салата, дури и оние кои немале врска со грчката кујна. Во 1925 година австралискиот новинар ја опишал грчката салата како варена тиква со прелив од кисело млеко, а во 1934 година еден американски новинар салатата направена од сецкана зелка и морков со прелив од мајонез ја нарекол грчка салата.
Нојзис
Местоположба
Нојзис се наоѓа помеѓу долината на потокот Рајхенбах и реката Цаме Гера, на надморска височина од 400 метри.
Соседни места
Нојзис се граничи со местата (од север, надесно): Плауе, Илменау, Мартинрода и Ангелрода.
Географија на Монголија
Монголија е држава без излез на море и се наоѓа во Северна Азија, поточно меѓу Кина и Русија. Географијата на Монголија воглавно е планински и висорамнински и варира. Така, на запад и север се наоѓаат планинскиот венец Алтај и на исток и југ се наоѓаат рамнините. Највискот врв во Монголија е Хујтен со околу 4.374 метри. Најниска точка е 560 метри. Просечна надморска височина во Монголија е 1.580 метри. Монголија има многу солени езерца, песочни дини, тревни површини, шуми и планински ледници. Северна и западна Монголија се сеизмолошки активни зони, со зачестени земјотреси и многу топли извори на вода. Релјефот е збогатен и со неактивни вулкани.
Површина и граница
Површина:
земја: 1.565 милионикм2
вода: 0 км2
Површина- споредбена: малку помала од Алјаска
Копнени граници:
вкупно: 8,114 км
граници со држави: Кина 4,673 км, Русија 3,441 км
Брег: 0 км (нема излез на вода)
Надморска висина:
најниска точка: Хох Нур 518 m
највисока точка: Хујтен 4,374 m
Ресурси и искористување на земјата
Природни ресурси: нафта, јаглен, бакар, молибден, волфрам, фосфати, калај, никел, цинк, флуорит, злато
Искористување на земја:
постојани посеви: 0%
постојани пасишта: 80%
шуми и шумска поврзшина: 9%
друго: 10% (1993 est.)
Наводнета земја: 800 км2 (1993 )
Надворешни врски
মঙ্গোলিয়া
Квалификации за светското првенство во фудбал (2002)
Во Квалификации за Светското првенство во фудбал 2002 Јужна Кореја и Јапонија Македонската репрезентација го освои 4 место и не се квалификува на ова Светско Првенство.
Tабела
Северно Гашово Езеро
Северно Гашово Езеро е мало ледничко езеро кое се наоѓа на источните падини на планината Дешат непосредно под нејзиниот највисок врв Веливар (2373 м.н.в). Сместено е во мал дол и вдлабнатина на почетокот на самото тревнато било на планината Дешат на надморска височина од 1770 метри, веднаш над завршетокот на горскиот појас. Зафаќа површина од 631 м2, а неговата најголема длабочина изнесува 2,2 метри, додека просечната длабочина изнесува 1,2 метри. Најголемата должина на езерото, измерена по оската на протегање југозапад - североисток изнесува 54,4 метри, а најголемата широчина измерена во средишниот дел изнесува 17,5 метри. Езерото се храни со вода од водите што дотекуваат од Јужното Гашово Езеро, околните извори, водотеци, како и подземните води кои избиваат во непосредна близина на езерскиот брег. Во неговата најнепосредна близина на оддалеченост од само 1,5 метри се наоѓа Јужното Гашово Езеро, од кое е одвоено со мала земјена издигнатина покриена со трева. Езерото има заоблен облик поради проширувањето во средината и е поставено во правец исток - запад. Тоа постојан водостој и не пресушува ниту се намалува преку целата година, а во него постои помал растителен свет од ендемски видови на треви. Водите на езерото се бистри и чисти, а поради малата површина и длабочина брзо се загреваат. Од неговите води често пијат стадата овци кои се напасуваат по билото на Дешат. До езерото може да се стигне преку необележана патека која води десно од езерото Локув, низ шумата и пасиштето каде стои таблата на граничниот појас и стрмниот камен дол преку кој се излегува на билото на Дешат. Овие две езера кои меѓу народот се познати како вирови, бари или локви, првобитно биле означени како Северно и Јужно Требишко Езеро, но на предлог на македонскиот хидрограф-истражувач Драган Василески изнесен во 1996 година тие се именувани со сегашните имиња во чест на македонскиот истражувач - хидрограф проф. д-р. Миливој Гашевски.
Лиса Аскан
Дарија Софија Елизабет Лиса Аскан (родена на 28 февруари 1978 година) е шведска филмска режисерка и сценаристка.
Детство
Аскан израснала на фарма во Вејбистранд. На дванаесет години се преселила во Гетеборг, а потоа студирала во интернат во Англија. Потоа, студирала на Стокхолмската „Филмскола“ помеѓу 1989 и 1999 година и на Данската „Филмсколе“ од 2001 до 2005 година за да стане режисер. За време на студиите, таа станала позната по рекламите „Fuck the Rapist!“ - голем број на комерцијални филмови за заштита од силување што прикажувале тампон формиран како шило. Нејзините кратки филмови „Во транзит“ и „Збогум сина птицо“, направени во исто време, биле прикажани на различни филмски фестивали.
Кариера
Во 2009 година, таа била режисерски асистент во „Драматен“ и ја режирала данската ТВ серија Теа и леопардот за детската секција на телевизијата ДР; серијата е емитувана и во Шведска и во неколку други земји. Во серијата, која е во три дела, се работи за девојка која се преправа дека е леопард. Аскан изјавила дека сака да користи животински параболи (антропоморфизам) во своите продукции за да стане појасно за човековите модели на однесување.
Во 2011 година, таа го издала својот прв долгометражен филм „Apflicorna“, чија премиера била на филмскиот фестивал во Гетеборг и ги освоила наградите „Змеј за најдобар нордиски филм“ и „FIPRESCI“. Апфликорна (Мајмунки) е добитник и на наградата за најдобра наративна одлика на филмскиот фестивал „Трибека“ во 2011 година, за најдобра кинематографија на меѓународниот филмски фестивал „Трансилванија“, и добил специјална препорака на Берлинскиот филмски фестивал. На доделувањето на наградите Гулдбаге во 2012 година, Аскан и Јозефин Адолфсон ја освоиле наградата за најдобро сценарио за филмот, додека филмот ги освоил и категориите за најдобар филм и најдобар звук.
Во 2011 година, Аскан била наградена со новосоздадената стипендија за долгометражен филм на Стокхолмскиот фестивал од 5,000,000 шведски круни (околу €550,000, £480,000 или $770,000) за нејзиниот нов проект „Det vita folket“ (Белите Луѓе) - научно фантастична приказна за логори во кои што владата ги сместува странците кои чекаат депортација. Аскан ги одбила парите бидејќи не чувствувала дека нејзиниот проект спаѓа во правилата на наградата. Аскан го опишала Белите луѓе како вселенски еп инспириран од филмот „Сјаење“. Филмот имал премиера во 2015 година.
На доделувањето на Гулдбаген наградите во 2016 година, Аскан била снимена во публиката како и „дава среден прст“ и вели „Еби се“ на шведската кинематограферка Госта Реиланд. Ова се случило откако Реиланд ја добила наградата за најдобра кинематографија и била на пат да се искачи на сцената за да ја добие наградата. Во истата категорија била номинирана и Линда Васберг, која го снимила Белите луѓе, а Аскан ја нарекла својата реакција „спонтана“.
Сувенир на Куманово
Сувенир на Куманово - конкурс и награда за изработка на предмет, карактеристичен за кумановско, што може да го потикне развојот на креативното занаетчиство во градот и традицијата и културата на Куманово. Сувенирот мора да ги содржи елементите на препознатливност и да ја отсликува традицијата и културно-историските, духовни, материјални и природни богатства на градот Куманово. За победникот на конкурсот е предвидена и парична награда. Претежно се избира фирма која ќе произведе неколку примероци, кои општината подоцна ги користи како подароци на делегации од збратимените градови или странските амбасадори, но сувенитор мора да биде прилагоден за масовно производство и да биде наменет за туристичка промоци. Општина Куманово го распишува овој конкурс.
Источногермански јазици
Источногерманските јазици се група исчезнати индоевропски јазици од германското семејство. Единствениот познат пишан источногермански јазик е готскиот. Покрај овој, во источногерманските јазици спаѓаат вандалскиот, бургундскиот и кримскоготскиот. Се сметка дека кримскиот готски се одржал сè до XVIII век.
Според Јордан, Прокопиј, Павле Ѓаконот и други летописци, но и според линвгистичките наоди (вид. Готски јазик), топонимите, и археолошките наоди, се смета дека источногерманските племиња кои ги говореле овие јазици дошле од Скандинавија и го населиле подрачјето помеѓу реките Одра и Висла во периодот околу 600 - 300 п.н.е. Впрочем, скандинавското влијание во Померанија и северна Полска од периодот III натаму било толку силно, што овој регион понекогаш се смета за дел од културата на нордиското бронзено време (Dabrowski 1989:73).
Постојат археолошки и топонимни докази дека Бургундите живееле на островот Борнхолм во Данска (нордиски: Borgundarholm).
Источногерманските племиња биле во сродство со северногермански племиња, ја напуштиле Скандинавија и се населиле источно од Елба (Вандали, Бургунди, Готи, Руги и други).
Марјан Јанески
Марјан Јанески (роден на  во ) — македонски кошаркар и член на македонската машка репрезентација. Тој настапува за кошаркарскиот клуб Гостивар.
Клупски настапи
Својата професионална кариера ја започнал гостиварски Маврово во 2006 година. Во Маврово играл сè до крајот на 2007 година. Во јануари 2008 година, за време на полусезоната, Марјан Јанески се префрлил во Работнички. За сезоната 2008/09, Јанески бил вклучен во екипата на Работнички, но потоа бил пратен на позајмица во Торус. За следната сезона целосно се префрлил во Торус каде играл сè до 2011 година. Во јули 2011 година, Јанески се префлил во МЗТ Аеродром. Во МЗТ, Јанески останал сè до ноември истата година, кога се префрлил во Куманово 2009. За сезоната 2017/18, тој ја продолжил соработката со Куманово. За сезоната 2018/19, Јанески се преселил во Работнички. Со Работнички, Јанески го освоил Купот 2019, додека во Првенството бил вицепрвак. На почетокот на август 2019 година, Јанески бил во преговори со Куманово. Во средината на август, Јанески официјално ги сменил клупските бои и по вторпат заиграл за Куманово. За сезоната 2020/21, во средината на јуни 2020 година, тој потпишал двогодишен договор со Гостивар.
Локвица (Зихненско)
Локвица — село во Егејска Македонија, Република Грција.
Иван Мазов
Иван Мазов ( во —  во Рогашка Слатина, Словенија) — македонски раскажувач, театарски критичар и публицист.
Животопис
Завршил Висока политичка школа во Белград. Работел како театарски критичар во весникот „Нова Македонија“. Член на ДПМ од 1972 година. Автор е на книгите: Додека топовите пукаат (раскази, 1958), По трагите на Евлија Челебија (патописна проза, 1978), а неговите Избрани дела во шест книги се објавени во 1982 година. Добитник на наградите: „Мито Хаџивасилев - Јасмин“, „Крсте Мисирков“.
Герде
Герде може да се однесува на следниве места во Германија:
Гољак
Гољак (Gollak, Гољак) е планински регион во источниот дел на Косово, и Јужна Србија, граничејќи се со Лабскиот регион на запад. На планината се наоѓаат градовите Приштина и Гњилане на Косово и Сијаринска Бања во Централна Србија. Највисоката точка Веља глава е висока 1181 метар.
Зана Алиу
Зана Алиу (родена на ) — млада пејачка од Македонија која ја претставувала Македонија на Детска Евровизија 2006 во Букурешт во 2006 година. Тогаш таа имала 13 години и ја извела песната „Вљубена“ на македонски јазик.
Настапот на Зана добил 14 поени (од нив по 12 биле дадени на секој учесник на почетокот и уште 2 добила од Романија при ТВ-гласањето).
Семејство
Зана има помал брат Блерон и постара сестра Егзона. Младата пејачка била горда на својата сестра, бидејќи 16-годишната Егзона студирала во Сакраменто, САД.
Бурија (Пашаџиково)
Бурија — археолошко наоѓалиште во кочанското село Пашаџиково. Наоѓалиштето претставува некропола од Доцната антика. Во непосредна близина на селото, на рамна падина биле откриени неколку гробови.
Јолева Ограда (Полчиште)
Јолева Ограда — археолошко наоѓалиште во прилепското село Полчиште. Наоѓалиштето претставува населба и топилница од доцноантичкото време. На висок рид што се наоѓа на источната страна од селото се гледаат грамади од камења насобрани при чистењето на нивите, фрагменти од керамички садови, покривни ќерамиди и остатоци од железна руда.
Иванчо Митревски - Мајсторот
Иванчо Митревски - Мајсторот — македонски писател за деца.
Животопис
Митревски е роден на година во Скопје. Завршил виша социјална школа. Работи во „ИНВЕСТ-МАК“ - Скопје. Член на ДПМ од 1967 година. Автор е на книгите: Дали да се продаде кучето (раскази за деца, 1972), Добрините на јужното ветре (раскази за деца, 1974), Нела (раскази, 1978), Снежни војници (раскази за деца, 1982), Нела и буквите (раскази за деца, 2000), Дејан и дедо му и уште нешто (раскази за деца, 2000).
Крсте Црвенковски
Крсте Црвенковски (, -, ) — еден од водечките македонски политичари и дисиденти од времето на комунизмот. Учесник е во НОБ и носител на орденот народен херој и на Партизанска споменица 1941.
Пристапување кон КПЈ и учество во НОБ
Кон комунистичкото движење пристапува уште како ученик во гимназија, станувајќи член на СКОЈ во 1935 година, на 14 години. Во 1939 година е примен во членство на КПЈ и влегува во Месниот комитет за Прилеп. По завршувањето на гимназијата, по налог на Партијата се запишува на Филозофскиот факултет во Скопје, но набрзо е принуден да премине во илегала.
По окупацијата на Југославија во 1941 година зема активно учество во подготовките на востанието и е учесник, а потоа и политички комесар на Прилепскиот партизански одред „Гоце Делчев“. Учесник е во нападот врз Прилеп што го извршил одредот на 11 октомври. Во февруари 1942 година е упатен на работа во заднината на територијата на Македонија под италијанска окупација, но на почетокот на септември истата година е уапсен во Гостивар и одведен во затворот во Тирана.
За народен херој бил прогласен на 29 ноември 1953 година.
Повоена кариера
По ослободувањето Црвенковски врши повеќе раководни функции. Во јануари 1948 година е избран за член на Политбирото на ЦК СКМ, а во 1951 година е избран за организациски секретар. Во 1958 година е избран за министер за просвета и култура во сојузната влада. Во 1963 година тогашниот секретар на СКМ, Лазар Колишевски, паѓа во немилост кај Јосип Броз Тито и е повлечен во Белград, а на негово место во јули 1963 година доаѓа Црвенковски.
Во јуни 1966 година е именуван за претседател на Комисијата за испитување на работата на државната безбедност, формирана како дел од напорот да се испита и отстрани преголемата моќ на тајната полиција предводена од Александар Ранковиќ. По отстранувањето на Ранковиќ од раководните функции, во Југославија доаѓа до либерализација, а главен носител во Македонија е Црвенковски.
На Петтиот конгрес на СКМ во ноември 1968 година, Црвенковски е реизбран на чело на СКМ, но на таа функција останува до март 1969 година, кога повторно е повикан на работа во Белград, во новоформираното Извршно биро на ЦК на СКЈ. Во овој период Црвенковски станува член на Претседателството на СФРЈ, а во периодот јуни 1971 – јуни 1972 е и потпретседател на Претседателството. Мандатот на член на Претседателството му завршува во 1974, по што повеќе нема да врши ниту една функција во Федерацијата или во Републиката.
Дисидентство
Наспроти политиката на струјата на Лазар Колишевски, политиката на Црвенковски е во насока на поголемо почитување на Македонија во рамките на Југословенската федерација и во таа насока тој се залага за поголема самостојност на републиките во федерацијата. Во раните седумдесетти им дава поддршка на предводниците на Хрватската пролет, поради што кога централното југословенско раководство решава да се пресмета со т.н. „либерали“, во Македонија една од главните жртви ќе биде токму тој.